Medic: "Opriţi slujbele în biserici. Altfel o să rămână bisericile fără enoriaşi".
Medicul chirurg Paul Ichim cere oprirea slujbelor în biserici, timp de câteva săptămâni. Certificatul verde nu este necesar în biserici, Raed Arafat considerând că este o activitate esențială.
"Măi ăştia care transpiraţi de grija poporului, votaţi urgent chestia cu certificatul verde, nu mai faceţi prin Parlament figuraţie. Se moare la greu prin ţară, puteţi face discriminare după gândirea dacilor liberi inconştienţi", scrie pe Facebook chirurgul gălăţean Paul Ichim.Acesta face referire la situaţia din Australia, unde se iese din carantină după aproape 300 de zile "şi nu s-au mai dat atât cu fundul de pământ"."Opriţi câteva săptămâni şi slujbele în biserici şi tot felul de mese de părtăşie, unde nu se respectă mai nimic, altfel o să rămână bisericile fără enoriaşi şi aşa unii adaptaţi vremurilor, au inventat e-acatiste", scrie medicul.Certificatul verde nu este necesar în biserici, spre deosebire de alte instituţii în care pot intra doar persoanele vaccinate sau trecute prin boală. Raed Arafat spunea că s-a decis astfel pentru că "această activitate este una esenţială dintr-un anumit punct de vedere, cum este să te duci la alimentară sau la farmacie".